'Rowers' met speelgoedwapen beroof man van duisende | Maroela Media
(Foto: SA Police Service/Twitter)
Twee mans is agter tralies nadat hulle 'n man in die Johannesburgse middestad met 'n speelgoedwapen beroof het.
Kapt. Xoli Mbele, polisiewoordvoerder, het gesê die mans, onderskeidelik 21 en 32 jaar oud, het die slagoffer Saterdag omstreeks 12:00 op die hoek van Simmonds- en Gwigwi Mrwebistraat in die middestad voorgekeer.
Mbele het gesê een van die rowers het die slagoffer met 'n wapen gedreig, terwyl sy makker die man deursoek het. "Hulle het 'n selfoon en R5 000 uit sy sak gevat."
Mbele het gesê die vermeende rowers het op die vlug geslaan, maar is kort daarna in hegtenis geneem. Die selfoon, kontant en 'n speelgoedvuurwapen is by hulle gevind.
Die twee verskyn later in die Johannesburgse landdroshof op aanklag van gewapende roof, die besit van gesteelde goedere, asook die besit van 'n gevaarlike wapen.
gewapende rooftog Johannesburg polisie speelgoedwapen
Nóg 'n oorwinning vir Ramaphosa in stryd met OB
Clarkson beslis 'n Verstappen-ondersteuner
Vin Diesel begelei Paul Walker se dogter na die kansel
Proteas wen te midde van chaos
Ek het die buurman se seun ook met n plastic revolver ontvoer toe ons kinders was. Ek was n recce wat "antwoorde" by hom gesoek het. Ek dink my bas brand nou nog so bietjie. Ek probeer die details te vergeet!